

Ανακοίνωση

|  |
| --- |
| Οικονομικό Ημερολόγιο 2012 |

Λευκωσία, 24 Απριλίου 2012

**Ανακοίνωση Τελικών Ελεγμένων Οικονομικών Καταστάσεων για το 2011**

Οι τελικές ελεγμένες οικονομικές καταστάσεις του Συγκροτήματος για το έτος που έληξε στις 31 Δεκεμβρίου 2011 θα ανακοινωθούν στο Χρηματιστήριο στις **24 Απριλίου 2012** και θα αναρτηθούν στην ιστοσελίδα του Συγκροτήματος [www.bankofcyprus.com](http://www.bankofcyprus.com) (επιλέξτε Σχ. Επενδυτών). Οι ελεγμένες οικονομικές καταστάσεις θα δημοσιευτούν στον τύπο στις 25 Απριλίου 2012.

#### Ενημέρωση αναλυτών σχετικά με τα Οικονομικά αποτελέσματα 2011

Η ενημέρωση αναλυτών σχετικά με τα οικονομικά αποτελέσματα του Συγκροτήματος για το 2011 θα πραγματοποιηθεί σήμερα, **Τρίτη 24 Απριλίου 2012**, στις 6:00 μ.μ. μέσω τηλεσυνδιάσκεψης. Η σχετική παρουσίαση θα αναρτηθεί στην ιστοσελίδα του Συγκροτήματος [www.bankofcyprus.com](http://www.bankofcyprus.com) (Σχ. Επενδυτών/Παρουσιάσεις).

#### Ετήσια Γενική Συνέλευση Μετόχων

Η Ετήσια Γενική Συνέλευση των Μετόχων της Τράπεζας Κύπρου Δημόσια Εταιρία Λτδ θα πραγματοποιηθεί στα Κεντρικά Γραφεία Διοίκησης του Συγκροτήματος Τράπεζας Κύπρου (οδός Στασίνου 51, Αγία Παρασκευή, Στρόβολος, Λευκωσία, Κύπρος), την **Τρίτη 19 Ιουνίου 2012** και ώρα 4:30 μ.μ.

Το Συγκρότημα Τράπεζας Κύπρου ιδρύθηκε το 1899 και είναι σήμερα ο ηγετικός χρηματοοικονομικός οργανισμός στην Κύπρο. Το Συγκρότημα προσφέρει ένα ευρύ φάσμα χρηματοοικονομικών προϊόντων και υπηρεσιών που περιλαμβάνει τραπεζικές υπηρεσίες, χρηματοδοτήσεις, φάκτοριγκ, χρηματοεπενδυτικές υπηρεσίες, διαχείριση αμοιβαίων κεφαλαίων, ιδιωτικής τραπεζικής και ασφάλειες γενικού κλάδου και ζωής. Η Τράπεζα Κύπρου λειτουργεί μέσω 583 καταστημάτων, από τα οποία 199 λειτουργούν στη Ρωσία, 188 στην Ελλάδα, 137 στην Κύπρο, 42 στην Ουκρανία, 12 στη Ρουμανία, 4 στο Ηνωμένο Βασίλειο και 1 στα Channel Islands. Επιπλέον, η Τράπεζα λειτουργεί 6 καταστήματα αντιπροσωπείας στη Ρωσία, τη Ρουμανία, την Ουκρανία, την Σερβία και τη Νότια Αφρική. Το Συγκρότημα εργοδοτεί 11.326 άτομα διεθνώς.

Στις 31 Δεκεμβρίου 2011, το Σύνολο Περιουσιακών Στοιχείων του Συγκροτήματος ανερχόταν σε €37,84 δισ. και τα Ίδια Κεφάλαια του σε €2,70 δισ. Οι μετοχές της Τράπεζας Κύπρου είναι εισηγμένες στο Χρηματιστήριο Αξιών Κύπρου και στο Χρηματιστήριο Αθηνών. Περαιτέρω πληροφορίες μπορείτε να βρείτε στην ιστοσελίδα του Συγκροτήματος [www.bankofcyprus.com](http://www.bankofcyprus.com).

